
Betegtájékoztató: információk a felhasználó számára

ReDormin hspt filmtabletta

macskagyökér szárított natív kivonata

komlótoboz szárított natív kivonata

Olvassa el figyelmesen az alábbi betegtájékoztatót, mely az Ön számára fontos információkat tartalmaz.

· Ez a gyógyszer orvosi rendelvény nélkül kapható. Mindemellett az optimális hatás érdekében elengedhetetlen e gyógyszer körültekintő alkalmazása.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Sürgősen forduljon orvosához, ha tünetei 1 hónapon belül nem enyhülnek, vagy éppen súlyosbodnak.
· Ha Önnél bármely mellékhatás jelentkezik, tájékoztassa erről kezelőorvosát, vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik.
A betegtájékoztató tartalma: 
      1.   Milyen típusú gyógyszer a ReDormin hspt filmtabletta és milyen betegségek esetén 
   
  alkalmazható?
      2.   Tudnivalók a ReDormin hspt filmtabletta szedése előtt 

3. Hogyan kell alkalmazni a ReDormin hspt filmtablettát
4. Lehetséges mellékhatások

5. ReDormin hspt filmtablettát tárolni?

6. A csomagolás tartalma és további információk
1. Milyen típusú gyógyszer a Béres ReDormin filmtabletta és milyen betegségek esetén alkalmazható ?

A ReDormin hspt filmtabletta a macskagyökér és a komló standard eljárással készült kivonatát tartalmazza. A standard eljárás szavatolja a gyógynövény készítmény állandó minőségét. A két régóta igazolt hatású gyógynövény, a macskagyökér és a komló kiegészíti egymást. 
Elősegítik az elalvást és enyhe nyugtató hatásuk révén nyugodt alvást biztosítanak, valamint csökkentik az enyhe idegfeszültséget. A ReDormin hspt ezért az alábbi panaszok esetén használható: elalvási és átalvási zavarok, nyugtalan alvás, illetve enyhe idegfeszültség.

Alvászavarok esetén kerülje esténként az izgató hatású italok (kávé, fekete tea) fogyasztását, a nikotint és a bőséges étkezést. Szoktassa magát rendszeres alvásritmushoz. 
Rövid séta a friss levegőn, nyugtató fürdő vagy olvasás nyugodt környezetben elősegíti, hogy elálmosodjon. Vegye figyelembe, hogy az alvásigény egyénenként változik és a kor előrehaladtával csökken.

Ha a probléma egy hónap után is fennáll, forduljon orvoshoz.

2. TUDNIVALÓK A Béres ReDormin FILMTABLETTA SZEDÉSE ELŐTT

Ne szedje a ReDormin hspt  filmtablettát 

Ha allergiás (túlérzékeny) a hatóanyagokra vagy a ReDormin hspt filmtabletta egyéb összetevőjére. Ha Ön súlyos vesekárosodásban vagy májkárosodásban szenved.
A kezelés ideje alatt szedett egyéb gyógyszerek

Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is. Nem ajánlatos egyéb nyugtató- vagy altatószert a ReDormin hspt filmtablettával egyidejűleg bevenni. Alkohol fogyasztása a gyógyszer szedése mellett veszélyes lehet, mert felerősítik egymás hatását.
Terhesség és szoptatás

Mielőtt bármilyen gyógyszert elkezdeni szedni, beszélje meg kezelőorvosával vagy gyógyszerészével. A ReDormin hspt filmtablettával kapcsolatban nincsenek terhességre és szoptatásra vonatkozó klinikai adatok. Terhesség és szoptatás alatt alkalmazása nem javasolt.

A készítmény hatásai a gépjárművezetéshez és gépek kezeléséhez szükséges képességekre

A készítmény befolyásolja a gépjárművezetéshez és gépek kezeléséhez szükséges képességet. Ezért nem javasolt a filmtablettát közvetlenül gépjárművezetés vagy veszélyes gépek működtetése előtt bevenni.

A macskagyökér készítmények hatását az alkoholfogyasztás felerősítheti. 

3. HOGYAN KELL ALKALMAZNI A BéreS ReDormin FILMTABLETTÁT?

Mindenkor tartsa be a betegtájékoztatóban javasolt vagy az orvos által előírt adagolást. Ha úgy érzi, hogy a gyógyszeradag túl gyenge vagy túl erős, forduljon kezelőorvosához vagy gyógyszerészéhez.
Felnőtteknek és 12 éven felüli gyermekeknek:

Alvászavarok esetén:

Lefekvés előtt egy órával két filmtablettát kell bevenni. Ez az adag szükség esetén 3 filmtablettára növelhető.

Enyhe idegfeszültség esetén:

Naponta 1‑3‑szor 1 filmtabletta.

Időskor: azonos a felnőttek adagjával.

A filmtablettákat szétrágás nélkül, kevés folyadékkal kell bevenni.

Ha az előírtnál több ReDormin hspt filmtablettát vett be

A javasoltnál nagyobb adagok bevétele túladagolást idézhet elő. A túladagolás tünetei: fáradtság, hasi görcsök, mellkasi szorítás, enyhe szédülés, kézremegés és pupillatágulás. 
Teendő: A ReDormin hspt filmtabletta szedését abba kell hagyni, és orvoshoz kell fordulni.

Ha elfelejtette bevenni a ReDormin hspt filmtablettát

Elalváskor és éjszaka nem számíthat hatásra. A következő adagolási időpontban ne vegyen be kétszeres adagot a kihagyott adag pótlására, folytassa a kezelést az előírtak szerint.

Ha idő előtt abbahagyja a gyógyszer szedését

A kezelés megszakításakor általában semmilyen káros hatás nem jelentkezik.

Ha bármilyen további kérdése van a készítmény alkalmazásával kapcsolatban, kérdezze meg orvosát vagy gyógyszerészét.

4. LEHETSÉGES MELLÉKHATÁSOK

Mint minden gyógyszer, így a ReDormin hspt filmtabletta is okozhat mellékhatásokat, amelyek azonban nem mindenkinél jelentkeznek.
Emésztőrendszeri betegségek és tünetek:

Esetenként émelygés, hasi görcsök kialakulhatnak.

A bőr és a bőralatti szövet betegségei és tünetei:

Allergiás bőrreakciók jelentkezhetnek.

Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét.

Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.
5. Hogyan kell a Béres ReDormin filmtablettát tárolni?
Legfeljebb 25(C-on tárolandó.

A gyógyszer gyermekektől elzárva tartandó.
A dobozon feltüntetett lejárati idő után ne szedje a ReDormin hspt filmtablettát.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6. További információk

Mit tartalmaz a ReDormin hspt filmtabletta?

A készítmény hatóanyagai:

187 mg macskagyökér szárított natív kivonata (5‑8:1), (Valerianae officinalis radix extractum siccum), 41,88 mg komlótoboz szárított natív kivonata (7‑10:1), (Humuli lupuli strobuli extractum siccum) filmtablettánként.

Kivonószer: metanol 50,8 % V/V
Egyéb összetevők:

Tablettamag: maltodextrin, mikrokristályos cellulóz, szója poliszacharid, hidrogénezett ricinusolaj, makrogol 6000, magnézium-sztearát, vízmentes kolloid szilicium-dioxid.

Filmbevonat: makrogol 400, 20 000, propilénglikol, vanília aroma, hipromellóz, titán-dioxid E171, indigó-kármin E132.

Milyen a készítmény külleme és mit tartalmaz a csomagolás?
14db, 20db vagy 60 db világoskék, kerek, mindkét oldalán domború felületű, filmbevonatú tabletta színtelen, átlátszó PVC/PE/PVDC//Alu buborékcsomagolásban és dobozban.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja:

Hosptess Kft. 
1036 Budapest, Lajos út 74-76.
Gyártó: 
Phoenix Pharma Zrt.

2151 Fót, Keleti Károly utca 19.
Nyilvántartási számai:
OGYI-T-9087/01
14 db
OGYI-T-9087/02
20 db

OGYI-T-9087/03
60 db
A betegtájékoztató legutóbbi felülvizsgálatának dátuma:  
2013. július 13., 2014. január 20.
OGYI/38737/2013

